11 ጉንቦት 2019 መግለጺ ስእሊ, ኢሊ ሱሲያዋቲ ስእሊ ናይ ኣዲኣ ሒዛ ኣብ ምብራቓዊ ኢንዶነዥያ ኣብ ዝርከባ ቁሸታት ዳርጋ ኩለን መንእሰያት ኣዴታት ስራሕ ንምንዳይ ናብ ካልኦት ሃገራት ተሰዲተን'የን። ኢንዶነዥያውያን "ኣደታት ዘይበለን ቁሸታት" ክብሉ ነተን ከባብታት ይፅውዕወን። ኢሊ ሱሲያዋቲ ገና ጓል 11 ዓመት ቆልዓ እናሃለወት'ያ ኣዲኣ ምስ እነሓጎኣ ገዲፋታ ከይዳ። ኣቡኣን ኣዲኣን ኣብ ሓዳር ክቕፅሉ ብዘይምኽኣሎምን ሓላፍነት ጓላ ንዓባያ ምስ ኣረከበት፡ ኣዲኣ ንኢሊ ናብ ስዑዲ ዓረብ ብምኻድ ተቒፂራ ክትሰርሕ ወሲና። እታ ኣዲኣ ዝተፈለየታ ኢሊ ዝጎደለ ናይ መነባብሮ ጸገም ወላ ኣይሃልዋ፡ በቲ ምፍልላይ ግን አዝያ ተሃስያ'ላ። "ኣብ ቤት ትምህርቲ ንመሓዙተይ ምስ ስድርኦም ክርእዮም ከለኹ ሓዘን ይስምዓኒ። ኣደይ ናብ ገዝኣ ክትምለስ ይፅበያ ኣለኹ" ትብል። ፆታዊ ትንኮያ በፂሑኒ ብምባላ ተቓፂላ ክትመውት ዝተገበረት ንእስቲ "ማዕርነት ደቀንስትዮ ኣብ 100 ዓመታት'ውን ኣይረጋገፅን'ዩ" ዓበይቲ ውድድራት ቁንጅና ኣሜሪካ ብዓወት ፀለምቲ ተዛዚሞም "ኣደይ ሕጂ'ውን ክትርሕቐኒ ኣይደልን። ንዓይን ንኣሕዋተይን ክትናብየና እብህግ" ክትብል ትዛረብ። ኢሊ ኣብ እትነብረላ - 'ዋናሳባ' ዝተበሃለት ቁሸት፡ ኣዴታት ንዝሓሸ መነባብሮ ንደቀን ገዲፈን ናብ ስደት ከክኸዳ ዝተለመደ'ዩ። ኣብ ቁሸተን ሓረስቶት ወይ መዓልታዊ ሸቃሎ ኮይነን ዝረኽብዎ ኣታዊ፡ ምስቲ ናብ ካልእ ሃገር ብምኻድ ሰራሕተኛ ገዛ ወይ ቆልዑት ናቢየን ዝረኽብዎ ኣታዊ ዝቀራረብ ኣይኮነን። እተን ኣደታት ናብ ስደት ምስ ከዳ፡ ናይ ቀረባ ቤተሰብ ወይ ድማ ሰብኡተን ንደቀን ክከናኸኑ ሓላፍነት ይወስዱ። ኣብ ቁሸት 'ዋናሳባ' ኩሉ ነባራይ ነቶም ቆልዑት ኣብ ምሕላው ሓላፍነት ይወስድ። ይኹን እምበር ነቶም ካብ ኣዴታቶም ዝተፈለዩ ህጻናት ግና ናብራ ኣዝዩ ከቢድ'ዩ። ኣዲኣ ንካሪማቱል ኣዲቢያ፡ ገና ቆልዓ ሓደ ዓመት እንከላ እያ ተፈልያታ። ኣብ ሓደ ዝነበራሉ/ዝጠቀመጡሉ ግዜ'ውን ኣይትዝክሮን። ቀዳመይ ደረጃ ትምህርታ ክሳብ እትውድእ፡ ኣዲኣ ናብቲ ቁሸት ተመሊሳ ክትርእያ ኣይከኣለትን ዘላ። ኣብዚ ሕጂ እዋን ከኣ ነታ ዘዕበየታ ሓትኖኣ ከም ኣዲኣ ትቖፅራ። ካሪማቱል "ብጣዕሚ ድንግርግር ዝበለ ነገር'ዩ ነይሩ" ክትብል ትዛረብ። "ሽዑ ኣደይ ትነብዕ ነይራ። ንሓትኖይ ከኣ 'ጓለይ ኣነ ኣዲኣ ከም ዝኾንኩ ስለምንታይ ዘይፈለጠት?'
